section_heading: KKE i Grčki građanski rat
paragraph_text: Za više informacija o toj temi pogledajte: Grčki građanski rat. Nakon nacističke okupacije Grčke, KKE organizira otpor okupatorima i osniva EAM, kao krovnu organizaciju otpora grčkog naroda, kao i ELAS kao njezinu vojnu silu. Nakon oslobođenja Grčke 1944., KKE potpisuje Sporazum iz Varkize, kojim pristaje na razoružanje ELAS-a, kao uvjet da može participirati u privremenoj Vladi nacionalnog jedinstva. KKE ubrzo uviđa da će biti izgurana na marginu, i osniva Demokratsku Armiju Grčke s generalom Markosom Vafiadisom na čelu, i otpočinje s otvorenom pobunom protiv Vlade u Ateni i njenih saveznika. 1948. Markos Vafiadis je smjenjen, a na njegovo mjesto dolazi Generalni tajnik KKE, Nikolaos Zachariadis ( netom oslobođen iz njemačkog zarobljeništva). On mijenja taktiku borbe, iz partizanskog oblika ratovanja prelazi na obranu teritorije i frontalne borbe. Nakon nekoliko teških poraza, Grčka demokratska vojska je prestala pružati otpor 1949. godine.